નવી દિલ્હી: ભારતીય રેલવેના મેકઓવરની બ્લૂ પ્રિન્ટ તૈયાર કરવામાં વર્લ્ડ બેન્ક મદદ કરશે. વર્લ્ડ બેન્ક આ માટે રૂ. પાંચ લાખ કરોડનું મૂડી રોકાણ કરી રહી છે કે જેથી અંગ્રેજોના જમાનાના આ પરિવહનનું સ્ટ્રેટેજિક પ્લેટફોર્મમાં પરિવર્તન કરી શકાય. વર્લ્ડ બેન્ક દુનિયાના ચોથા નંબરના સૌથી મોટા અને ૧૬૪ વર્ષ જૂના રેલ રોડ નેટવર્ક સાથે પાર્ટનરશિપ કરીને ઈન્વેસ્ટમેન્ટ, પ્લાનિંગ, ડિજિટલાઈઝેશન અને ટેકનોલોજી ડેવલપમેન્ટમાં મદદ કરશે. આ ઉપરાંત રેલવે યુનિવર્સિટી અને રેલ ટેરિફ ઓથોરોટી સ્થાપિત કરવામાં પણ બેન્કનો સહકાર મળશે.